als_Latn dik_Latn sag_Latn
Fqinjët: Nuk dëgjuam asnjë zhurmë, duhet të kenë përdorur silenciator
Një shqiptar 25 vjeç është qëlluar për vdekje në Gjermani, ndërsa një tjetër mbeti i plagosur. Referuar mediave lokale, ngjarja ka ndodhur në Ehrenfeld të Gjermanisë, kur i riu shqiptar u qëllua dhe kishte ecur i plagosur nëpër korridorin e pallatit ku banonte, por askush nga fqinjët nuk ia hapi derën. Në fund ai shpëtoi, por një tjetër shqiptar, 25 vjeç, mbeti i vdekur. Mediat gjermane e nisin lajmin me pyetjen “Nga çfarë kishte frikë të vdiste Berat Y. 24 vjeç?(janë ndryshuar emrat). Ai fillimisht u plagos fatalisht me armë zjarri në Ehrenfeld, siç raporton “Express” dhe më pas kishte luftuar me vdekjen, duke ecur i plagosur nëpër pallat dhe në fund nuk mori ndihmë, pasi asnjë fqinj nuk ia hapi derën. Berat.Y është përpjekur t’i shpëtojë vrasësit të panjohur. Ndërkaq, shoku i tij, Luan T, mbeti i vdekur. Nga autopsia është zbuluar se shqiptari 25-vjeçar vdiq nga një e shtënë në pjesën e sipërme të trupit. Sulmuesi e kishte goditur me një plumb. Nga ana tjetër, Berat Y. ka qenë jashtë rrezes së zjarrit dhe pasi mori një plumb në tru iku me vrap nëpër shkallë. Ai bëri thirrje për ndihmë dhe u rrëzua në tokë. “Edhe pse kam dëgjuar një zë, mendova se vinte nga jashtë”, thotë një fqinj. Por vuajtja e Berat Y vazhdoi më tej. Ai është zvarritur deri në katin e parë. Ai trokiste nëpër dyer, por askush nuk e hapte. Një tjetër fqinj thotë se “Unë kam qenë në shtëpi, isha duke dëgjuar muzikë me tim bir. Gjatë vrasjes duhet të jetë përdorur një silenciator, sepse nuk është dëgjuar një e shtënë e vetme. Gjithashtu nga ashensori apo nga shkallët ne nuk kemi dëgjuar asgjë, pasi edhe muzika nuk ishte me zë të lartë”. Banorët e tjerë, ndoshta nuk ishin në apartament, ishin në gjumë apo ndoshta thjesht ishin të frikësuar për të hapur derën. Pra, Berat Y. është torturuar përsëri, duke u zvarritur poshtë te shkallët, deri në katin e parë. Ai e hapi derën, doli dhe theu pjesën qendrore. Për fat, në rrugë ishte duke kaluar një taksi që ishte duke ardhur përballë. Vetëm një shofer 43 vjeç i kishte dhënë fund vuajtjes, duke e dërguar për në spital, ku ndodhet i plagosur. Nga ana tjetër, mediat gjermane nuk publikojnë të plotë identitetet e shqiptarëve të përfshirë në këtë ngjarje. Ajo që dihet është vetëm fakti që ka mbetur i vdekur një shqiptar dhe u plagos një tjetër, pa u përcaktuar shtetësia, nëse bëhet fjalë për shtetas të Republikës së Shqipërisë, apo jashtë kufijve. Edhe për shkaqet e vrasjes ende nuk ka asnjë të dhënë konkrete, nëse bëhej fjalë për prishje pazaresh, apo konflikte personale.
als_Latn als_Latn